Priit Pedajas
Priit Pedajas (sündinud 21. jaanuaril 1954) on eesti näitleja ja teatrilavastaja. Ta lõpetas Tallinna 7. Keskkooli. Aastatel 1972–1976 õppis ta Tallinna Riikliku Konservatooriumi lavakunstikateedris Voldemar Panso juhendamisel ning lõpetas 7. lennu. Aastatel 1976–1979 töötas ta Eesti Riikliku Nukuteatri muusikaala juhatajana. 1979–1985 oli ta Ugala näitleja ja lavastaja. 1985–1991 töötas Endla teatris lavastajana. Aastatel 1992–2024 oli Pedajas Eesti Draamateatri lavastaja, 1999–2018 oli samas peanäitejuht. 1992–1998 ja 2000–2006 oli ta Eesti Muusikaakadeemia lavakunstikooli õppejõud, juhendas lavakunstikooli XVIII ja XXII lendu.